ISIGIDIMI SAMAXOSA, FEBRUARY 3, 1874.

5

ENGO LANGALIBALELE.

Graaff-Beinet, January 14, 1874.

Ndifuna ukupendula umfo wase Natal oti uku- lila nokuhleka kwake, ati ubona umangaliso, ibo­kwe ilwa nendlovu. Nditi kuye akazina ukuba kuti xa kuko izinjana zize zimdle umninizo kuba zingamazi? Unjalo ke U-Langalibalele. Yeka ukuti ibokwe ilwa nendlovu. Into engelisenziwa kukuba atandazelwe. Lento ihle ngobudenge; ingafaniswa nokuti inja ingayazi inkosi yayo. Okunene U-Langalibalele usentlango, isiko aka- lazi. Makowetu tandazani enkosini niti, inja iti ukuba ikwele pezu kwendlu isikwe indlebe, iyekwe idle ubom.

A. T. Peppetta.

[Kubonakala ukuba U-A. T. Peppetta akamvi- sisanga umfo wase Natal, xa ati kuko nokulilekisa entetweni yake. Incwadi ekwelipepa lanamlda yobonisa ukuba lomfo wayebalisa indaba kodwa, enosizi entliziyweni. Kwabanye kungabonakala ukuba ukwa ngu A. T. Peppetta onzima pezu ku- ka Langalibalele. Singavuya kodwa ababalelani betu bekuqondile ukuba asiyikuwashicilela ama- pike angalo nkosi.—U-Tselenyana siyambulela ngokusazisa nge *Sigidimi* sika Hannay—Mhleli.]

USIZI.

Natal, December 31, 1873.

Baleseshi be *Sigidimi Samaxosa,* usizi endilu- bonileyo ngamehlo am aluluncinane kolo Iwabonwa yi Government yamaNgesi E-Zanzibar. Nditsho ngokubona usapo Iwa Mahlubi, luqutywa njenge- nkomo, abafazi, nabantwana, luhamba lulila, aba- fazi belilela amadoda abo, nabantwana belilela oyise. Ndiyakolwa ukuba U Tixo woluntu lonke, uyakukangela pezu kwale nyembezi yezidalwa zake, avelise okuyakupelisa lenyembezi okuya kwenza ukuba kuti endaweni yobubi kuvele ubu- hle. Esisono sika Langalibalele, sati ngobukulu baso sangena emaxegwini, sakupumela kubafazi nakubantwana, nasezintsaneni. Ewe bekufanele ukuba kubenje kwelilizwe lase Natal; ngokuba amakos’ etu ahleli enovalo ngati, lokungati saku- Iwa nawo. Anovalo Iwama Jebuta, kuma Hebere Nditsho ngalomteto wase Natal okwatiwa aba- ntsundu mabangayitengi imipu. Ngokoke U- Langalibalele ufele kulondawo, yokusuka atenge imipu, nesizwe sake, apule umteto wamakos’ ake. Kwatike kwakuviwa ngamakosi angapezu kwake, ukuba uyitengile imipu ayibiza waza yena wala nayo. Walizuzake ityala.

Mandipeleke kulendima yosizi mandibekule yotuli. Ati amaxego elilizwe, namaxegokazi alo ati elilizwe lase Natal, ezizindlu zalo zendonga zakiwe ngotuli lokubola kwemizimba yabantu ababubela kulo. Atike ngelanga lokupela, mininzi imizimba eyakuze ivele kwezindonga, zezindlu zalo, ngokubulawa kwabantu ngu Tshaka, nayindlala, nazizilo.

Enye into tina E-Natal apa sihleli nabantu base Indiya ekutiwa nga *Makuli.* Ababantu bayasihleka tina ma Africa ngokuti kwenza nganina ukuba nibadle onyoko abananyisayo. Umbuzo uti kubo nitsho nganina ukuti sidla oma betu? Basipendula ngokuti inkomo ezi ezinanyisayo azingabo onyokona? enibuya nizidle, ukwahluka kupina pakati konyoko nozinkomo? Kunjalo ke ukugxekana kwezizwe. Mandipele kuleyo.

Owase Natal.

UKUBUBA KUKA MAJAZA.

Pirie, 23 January, 1874.

Mandazise bazalwana ukuba ngomhla we 6 ka January, kubube U-Majaza umfo ka Mtyanda. Wati beye entlombeni weva ngati kuko nto imlumayo pezu kwegxalaba. Kwati ke kwakusa yesuka lendawo yati bungu-bungu ngokudumba. Bati ke abantu bepi babepi ukufuna osiyazi. Basuka osiyazi qipu, abanye bati yinyaniso ulunywe yinto. Latike elinye, yinyama makwenkwe (kwayeke oko ikukuti lubende). Kwenyuka ukudumba. Kwaye kutiwa maka ngaseli masi, wati kuba ebengumfo onenkani, wasuka roqo wasela. Kwada ukudumba kwamvingca umqala. Wati engasenakuteta wavakala esiti tshiti ukubiza umninawe wake, esiti uyabona na ukuba namhla ndiyapela? Akapendula omnye. Kwati emva koko wapuma umpefumlo.

Lendoda ke ebingu mheyideni. Ibiyindoda eti xa abanye baya etyalikeni ibe yona ihamba apo itanda kona inxila nokunxila nge Cawa. Yati londoda isishiyileyo yakuba ibi vela emabulwini yauguqula umzi wenye ebingaqabi yawenza bomvu. Ibisiti nakwabanye akuko nzuzo ekubedesheni U-Tixo. Ke namhla uyekuzipendulela pamba kwalowo ebemdelile engamazi nokuba ngubanina oko ebe semhlabeni apa. Lendoda ibe iyivuyele lejubili izakubako ka Bev J. Boss, iselide yakupa neponti ekwakiweni kwendlu, yakupa inkabi yebokwe ukwenza izidlo zejubili; kanti noko kunjalo iseza kunqunyulwa nganeno kwayo. Ewe okwenene sipetwe, nokuba umntu uyaziqaisa, yona I-Nkesi yenza apo itandayo. Akwaba siyakuti sonke sikumbule ilizwi eliti “Lindani ke ngoko ngokuba ningayazi iyure nelixa eza ngalo unyana wo Mntu.”

Ntaba Hobo.

Du Toit’s Pan, January 15, 1874.

Nkosi yam kaundipe indawo yalomazwana alan- delayo. Ndingomnye wabapulapuli be *Sigidimi.* Nditi hai ukuba mnandi ukuva indaba zamacala ngamacala. Lento ikukufunda yinto etandekayo. Ibonisa izinto ezingabonwayo ngabanye abantu. Ukutsho kwam umntu ongafundanga uyitabata msinya into ; inqumbo yake ihleli ipezulu. Ubehle apendule engekakuboni apo iyakupumelela kona into etetwayo.

Kuko amazwi atile pakati kwamadoda amane endinga ndingawapendula. Ati wona kwase kuqaleni aselegweba. Ati amanye asimazi U-J. B. Philips ukuba wafunda pina. Elomnye liti andikwazi nokuba ungu Mkristu kusinina; aze omnye ati asazi ukuba wenziwa pina ibishop. Lamazwi ke onke abonisa ukugweba nokugxeka. Ukuba ndibe ndiya kuwapendula bendingaqala ngelokuti ubulumko bulunge ngapezu kobudenge; nelokuti ungagwebi ukuze ungagwetywa. Akuko nto niyakuze niyive ebantwini kuba aniziceli izizatu zezinto, anizitabati ngokwelizwi lika Tixo. Nisuke nipange ekugwebeni. Ngenike nilinge ukuzipengulula izinto nizikangele apo ziyakupuma kona nandule ukupendula ningaputuzeli.

J. B. P.

Ku Thomas Konza wase Du Toit’s Pan siyazisa ukuba siyifumene incwadi yake. Indawo ateta ngayo sasiyishicilele ngokuzeleyo *JEsigidimini Samaxosa,* ngesingesi nesixosa: saza kanjalo sashi- cilela amapetshana awodwa esawatumela kwindawo ngendawo. Akusafuneki nganto ukuba ibe isakankanywa nanamhla.

 UMBIKO KWIZIHLOBO ZOBUBILEYO.

Emgwali, December 27, 1873.

Inkosikazi yakwa Nkohla Falati iselikwabanga- sekoyo abaye apo siya kona sonke. Yati isapilile yaxela ukuba ixesha lokundisebenzela liyapela. Yandicela ukuba ndibize odadewetu ukuba baze kuyitabata, kuba indlu esibe sikuyo ibe ingalunge kakuhle empilweni yayo. Bati ke bakufika bemka naye, kwaza kwema njengenteto yake. Ama­zwi ake kum alilifa kodwa andinakuwabala. Wandiqinisela wandikutaza kakulu kumsebenzi endikuwo. Wati ndisebcnzile ndisapilile, mandilale E-Nkosini njcngentando yayo. Emva kokuba ndadileseshe iculo lika David le 136, wandibuleia waza ke wapuma umpefumlo.

Wayetshate ngo 16 ka December 1867 waza wancwatywa ngomhla we 16 ka December 1873. Into enkulu eyambulalayo sasisifuba, ukukohlela, ihlaba, intlanzo namagxa. Wayeuzalisile umteto wokuba indoda nomfazi boba banye, bade bashiye noyise nonina. Wemka ebuhlungu ukuba zingabangako izihlobo zake ake azibone, kodwa ke ndibe ndikadi ndibika. Namhla ke umkile emhlabeni.

Nkohla Falati.

St. Matthew’s Mission, January 27, 1874.

Nkosi Mhleli, ndihlaba umkosi. Kulahleke ihashekazi Emtwaku. Yimazi ebuponi, enekolo ebunzi. Inebala enyongeni, oti xa ukude ube litshisiwe kanti akunjalo. Elobala lingwevu. Ecaleni lasekunene linopau’; ekohlo, litiwe qipu kabini endlebeni. Elihashe lishiye inkonyana encinane. Beliye peza kuka Dontsa likwelwe yinkwenkwe, yati ibiliqoboshile yangena endlwini, yapuma lingaseko. Uyakubatalwa olifumeneyo.

Eleazar Nyovane.

INTENGO YEZINTO EMARKENI.

Kweyase Queenstown.—Ngenxowa:—umbo- na 24s, itapile 31s, amatswele 13s 6d ; nge lOOlbs, umgubo 30s 6d, ihabile 12s; ikwakwini 9s, idada 2s, inkuku 1s 9d, iflara yenkuni 90s.

Kweyase Qonce.—Nge l00lbs--:umbona 8s, itapile 10s, amazimba 9s 3d, umgubo 28s, ama­tswele 15s, ihabile 7s, imbotyi 15s; iranise 3s 6d iflana enkumi 50s.

Kweyase Bini.—Nge l00lbs :—irasi 12s 6d. imbotyi 22s 6d, amazimba 13s, umgubo 26s umboa 12s 6d, ihabile 10s, itapile 15s; inkuku inye 2s 3d ; ishumi elinesibini lamatanga 8s; iflara yenkuni 50s.

INTENGO EZIZA KUBAKO.

Ngo 5 ka February, kwi hotel ka Ferguson, pakati kwe Beaufort ne Adelaide, kuya kutengiswa inkabi zegusha ezi 4200, amahashe ali 12, imazi zenkoma ezinamatole ezikumashumi amabini ane sihlanu.

Ngo 17 ka February E-Dagagboer kuya kutengi­swa umhlaba omkulu, negusha ezi 1700, iseyibo- kwe ezi 1300, inkomo ezi 7o, amahashe ali 17.

Ngo 19 ka February E-Somerset kuyakutengi- swa umhlaba okutiwa yi Brakfontein. Unamadam amakulu amatandatu, nezindlu nezitali. Kuyakutengiswa kanjalo nenkabi zegusha ezi 300, igushakazi ezi 500, ibokwe ezi 300, inkomo ezi 12.